A galerista Luisa Pita, na plenitude persoal e profesional, sostén que a arte é con frecuencia máis auténtica cá realidade.
O sorriso de Luisa é continuo, sen pausa. As súas maneiras, delicadas. E o seu mirar, entre traveso e curioso, revela un amor absoluto pola arte. Se a súa cor é o vermello, o seu pintor é Picasso, e o seu estilo favorito, o impresionismo. Á fronte de Bus Station Space desde 2012, Pita rompe moldes entre os galeristas profesionais, ao converter a visita ao seu sempre dinámico espazo expositivo nun acerto, con independencia do maior ou menor coñecemento do artista ou obra en cartel por parte de quen contempla. As súas mans son dúas bolboretas frenéticas e incansábeis, sempre dispostas a revelar matices ou unha pincelada xenial, e sempre dispostas a invitarnos a entrar na súa máis grande obra: Bus Station Space.
O artista faise. Dubido moito que haxa por aí unha fada madriña que lle pon a alguén os pinceis ou os materiais na man para de repente xerar unha historia marabillosa que ese alguén saberá plasmar. Penso que podes ter calidades, pero hai que formarse e desenrolar esas calidades. A arte é puro oficio, constancia e traballo. É a perdurabilidade a que fai que unha obra e un artista sexan recoñecidos. E o coleccionista de gama alta, ama a arte ou só busca facer un bo negocio? O coleccionista sempre ama a arte. É algo pasional. Se alguén ten a posibilidade de adquirir e a súa vez compartir as obras que posúe, estamos diante dunha paixón, non diante dun negocio.
O inverno é perfecto para achegarnos á obra de que artista?
En Bus Station Space recordaremos este inverno como a estación perfecta para contemplar as fotografías, esculturas e instalacións de Christian Villamide.
Un pensamento para compartir? Eu creo, como o facía Kokoschka, que con frecuencia os cadros son máis auténticos cá realidade. O que se plasma nunha obra de arte é un mundo marabilloso.
«A arte é puro oficio, constancia e traballo».
«Simplemente penso que todas as persoas que entran na galería son o mellor público posíbel».
11.00-13.00/17.00-20.30
Sábado, previa cita